CONCACAF

CONCACAF (Confederation of North, Central American and Caribbean Association Football) היא קונפדרציית הכדורגל של צפון אמריקה, מרכז אמריקה ושל מדינות האיים הקריביים. בנוסף שייכות אליה גם גיאנה, סורינאם וגיאנה הצרפתית, אף על פי שהן שייכות ליבשת דרום אמריקה. מספר הנבחרות החברות בה כיום הוא 41. מתוכן 6 נבחרות לא חברות בפיפ"א ולכן לא יכולות להשתתף בגביע העולם בכדורגל.

הקונפדרציה נוסדה ב-1961 והיא חלק משש הקונפדרציות האזוריות השייכות לפיפ"א. הקונפדרציה מארגנת תחרויות ברמת הנבחרות (כשהידועה שבהן היא גביע הזהב של CONCACAF) וברמת הקבוצות (החשובה שבהן היא ליגת האלופות של CONCACAF, לשעבר גביע CONCACAF לאלופות).

עוד מפעל בולט של הקונפדרציה הוא ליגת האומות של CONCACAF. כמו כן אחד האירועים החשובים שהקונפדרציה מארגנת הוא טורנירי מוקדמות גביע העולם בכדורגל לגברים ולנשים.

נבחרת מקסיקו היא הנבחרת המצליחה ביותר החברה בקונפדרציה וזכתה במספר הגבוהה ביותר של גביעי זהב, כמו כן מקסיקו היא היחידה שזכתה בטורניר בין-יבשתי מהקונפדרציה, גביע הקונפדרציות 1999.

בתוך הקונפדרציה הנבחרות הבולטות ביותר הן מקסיקו וארצות הברית שזכו בכל גביעי הזהב עד כה, אך בשנים האחרונות נבחרותיהן של קוסטה ריקה ופנמה הפכו לבולטות יותר והשתתפו בגביע העולם של 2014 ו-2018.

נשיאי CONCACAF 

  ראמון קול ג'ומא (1961 - 1968)
  חואקין סוריה טרזאס (1969 - 1990)
  ג'ק וורנר (1990 - 2011)
  ליזל אוסטין (30 במאי 2011 - 4 ביוני 2011)
  אלפרדו האוויט (4 ביוני 2011 - 22 במאי 2012)
  ג'פרי ווב (23 במאי 2012 - 28 במאי 2015)
  אלפרדו האוויט (28 במאי 2015 - 12 במאי 2016)
  ויקטור מונטגליאני (12 במאי 2016 - כיום)

חברות הקונפדרציה 
ל-CONCACAF ישנן 41 חברות:

הערות

 בונייר קודמה מ"חברת אגודה" ל"חברה מלאה" ב-CONCACAF, בקונגרס ה-29 השוטף שהתקיים בסאו פאולו ב-10 ביוני 2014.
 קבוצות שאינן קשורות לוועד האולימפי הבינלאומי אינן זכאיות להשתתף בטורניר הכדורגל של אולימפיאדת הקיץ, כתוצאה מכך, הן אינן משתתפות בטורניר הקדם אולימפי הגברים של CONCACAF או בטורניר הקדם אולימפי הנשים של CONCACAF.

מעמד של לא-חברות 
לחלק מהטריטוריות באזור צפון/מרכז אמריקה והאיים הקריביים יש נבחרות לאומיות ללא שיוך. כולם משחקים לעיתים רחוקות ו/או נמצאים בשלבים מוקדמים של הקמה.
 אף על פי שאחת משלושת הרשויות המיוחדות של הולנד באזור היא חברה ב-CONCACAF (), שתי האחרות אינן חברות:
 
 
 למרות שאחד משלושת הקולקטיבים של צרפת באזור הוא חבר ב-CONCACAF (), השניים האחרים אינן חברות:
 
 
 התאחדות הכדורגל של סן-פייר ומיקלון צפויה לבנות אצטדיון מתאים במטרה להיות חברה ב-CONCACAF בספטמבר 2021.
 יש נבחרת לאומית בצפון אמריקה שאינה חברה ב-CONCACAF. היא נמצאת תחת השטחים האוטונומיים של ממלכת דנמרק:
  עשויה להצטרף לאופ"א בגלל קשרים פוליטיים או ל-CONCACAF בגלל קרבה גאוגרפית.

דירוג נוכחי לנבחרות CONCACAF
להלן דירוג הנבחרות ב-CONCACAF לפי הדירוג העולמי של פיפ"א לנבחרות גברים ולנבחרות נשים:

תחרויות הקונפדרציה
 גביע הזהב של CONCACAF
ליגת האומות של CONCACAF – מפעל המחליף במידה רבה את משחקי הידידות של פיפ"א בקונפדרציה.
 גביע הזהב של CONCACAF לנשים
 גביע מרכז אמריקה – 5 הנבחרות הראשונות מעפילות לגביע הזהב של CONCACAF.
 גביע הקריביים – 4 הנבחרות הראשונות מעפילות לגביע הזהב של CONCACAF.
 ליגת האלופות של CONCACAF – מפעל לקבוצות אלופות שהחליף בעונת 2008/2009 את גביע CONCACAF לאלופות.
 ליגת CONCACAF – המפעל השני בחשיבותו לקבוצות מהדרג הבינוני-נמוך בליגות המקומיות בקונפדרציה.

טורנירים לצעירים

גברים
 גביע הזהב של CONCACAF עד גיל 20
 גביע הזהב של CONCACAF עד גיל 17
 גביע הזהב של CONCACAF עד גיל 15

נשים
 גביע הזהב של CONCACAF לנשים עד גיל 20
 גביע הזהב של CONCACAF לנשים עד גיל 17
 גביע הזהב של CONCACAF לנשים עד גיל 15

ראו גם

קישורים חיצוניים

הערות שוליים

ערכים שבהם תבנית בריטניקה אינה מתאימה
קונפדרציות הכדורגל של פיפ"א
ארגוני כדורגל
אמריקה הצפונית: ספורט
אמריקה המרכזית: ספורט